EkBass/fiwiki-20250220-pages-articles huggingface dataset:
Jukka Lindström

Jukka Lindström (s. 19. tammikuuta 1977 Vantaa) on entinen suomalainen jalkapalloilija. Hän oli pelipaikaltaan vasen laitapuolustaja tai puolustava keskikenttäpelaaja. Lindström edusti koko Veikkausliiga-uransa kasvattajaseuraansa Myllykosken Palloa. Hän debytoi liigassa 27. elokuuta 1995 ottelussa Valkeakosken Hakaa vastaan ja teki ensimmäisen liigamaalinsa 20. syyskuuta 1998 ottelussa Jaroa vastaan. Vuosina 1995–2006 hän pelasi kaikkiaan 192 ottelua ja teki 10 maalia sekä saavutti yhden SM-kullan, kolme -hopeaa, kolme -pronssia ja kaksi Suomen cupin voittoa. Liigauransa alussa Lindström pelasi kahtena kautena lainalla Ykkösen Kultsussa ja liigauransa päätettyään kaudella 2007 Kakkosen Kuusankoskessa. Hän pelasi myös kaksi poikien ja kymmenen nuorten maaottelua. Vuonna 2007 Lindström palasi MyPan organisaatioon juniorivalmentajaksi. Vuonna 2010 Lindström siirtyi Kouvolan Susien edustusjoukkueeseen kakkosvalmentajaksi Janne Lindbergin kanssa ja toi joukkueeseen mukanaan lukuisia MyPa-junioreita. == Lähteet == Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
Mustakari (Haukipudas)

Mustakari on saari Haukiputaan kunnassa Perämerellä. Saari sijaitsee Virpiniemen eteläpuolisellä merialueella Kellon Kraaselin ja Kotakarin välisellä alueella. Lähimmät muut saaret ovat Pitkäriisi idässä, Pikkuletto etelässä, Munakari lännessä ja Eeranletto luoteessa. Saari on asumaton, ja siellä on vain muutamia kesäasuntoja. Luokka:Haukiputaan saaret
Manzini (alue)

Manzini on yksi Swazimaan neljästä hallinnollisesta piiristä. Alueen pinta-ala on 5 068 neliökilometriä ja asukasluku noin 319 000 (2007). Piirin hallinnollinen keskus on samanniminen kaupunki Manzini. == Hallinnollinen jako == Manzinin piiri on jaettu 16 inkhundlaan. == Lähteet == Luokka:Swazimaan alueet
Inbound-markkinointi

Inbound-markkinointi on markkinointimalli, joka pyrkii siihen, että potentiaalinen ostaja hakeutuu itse vuorovaikutukseen markkinoijan kanssa. Inbound-markkinoinnissa on keskeistä asiakkaan suostumus vastaanottaa markkinointiviestejä. Markkinoijalle on tärkeää hyvä löydettävyys ja saavutettavuus jolloin ongelmiinsa ratkaisuja etsivät asiakkaat löytävät helposti markkinoijan tarjoamat ratkaisut. Inbound-markkinoinnin ja markkinoinnin automaation avulla markkinoija voi aktiivisesti ohjata asiakasta ostoprosessissa eteenpäin. Inbound-markkinointi on joustava strategia, joka sopii niin B2B- kuin B2C-yrityksille toimialasta riippumatta. Se on erityisen tehokas organisaatioille, jotka haluavat rakentaa pitkäaikaisia asiakassuhteita ja vahvistaa asiantuntija-asemaansa. Inbound-markkinointia toteutetaan internetin avulla ja keskeisiä inbound-markkinoinnin keinoja ovat: * verkkosivustojen ja blogien käyttö asiakkaille merkityksellisen sisällön julkaisemiseen *hakukoneoptimointi *markkinointiautomaatio *sosiaalisen median hyödyntäminen sisällön jakamisessa ja sosiaalisessa myynnissä. *Lomakkeet ja erilaiset kyselyt Inbound-markkinoinnin vastakohta on outbound-markkinointi, joka perustuu siihen, että markkinoija lähestyy potentiaalisia ostajia markkinointiviesteillään käyttäen hyväksi markkinoijan kontrollissa olevia viestintäkanavia. Outbound-markkinoinnin välineitä ovat esimerkiksi: * televisio-, sanomalehti- ja aikakauslehtimainonta * ulkomainonta * radiomainonta * internet-mainonta (bannerit) * puhelinmyynti. Inbound- markkinoinnin merkitys kasvaa asiakkaiden ostokäyttäytymisen muuttuessa. Muutosta ajaa etenkin teknologian kehitys. ==Kirjallisuutta== * Halligan, Brian ja Shah, Dharmesh (2009): Inbound Marketing: Get Found Using Google, Social Media, and Blogs, John Wiley & Sons Inc Luokka:Markkinointi
Shiselweni

Shiselweni on yksi Swazimaan neljästä hallinnollisesta piiristä. Alueen pinta- ala on 3 779 neliökilometriä ja asukasluku 208 454 (2007). Asukastiheys on 53,63 ihmistä per neliökilometri. Piirin hallinnollinen keskus on Nhlangano. == Hallinnollinen jako == Shiselwenin piiri on jaettu 14 inkhundlaan. * Gege: Mgazini, Sisingeni, Mlindazwe, Mgomfelweni, Emjikelweni, Katsambekwako, Ensukazi, Endzingeni, Kadinga ja Emhlahlweni * Hosea: Ondiyaneni, Ka-Hhohho Emva, Lushini, Ludzakeni/Kaliba, Nsingizini ja Manyiseni * Kubuta: Ngobelweni, Ezishineni, Kakholwane, Nhlalabantfu ja Kaphunga * Maseyisini: Dlovunga, Mbilaneni, Kamzizi ja Vusweni * Matsanjeni: Ekuphumleni, Bambitje/Nsalitje, Dinabanye ja Qomontaba * Mtsambama: Kambhoke, Bhanganoma, Ekwendzeni ja Magele * Ngudzeni: Ndushulweni, Ekulambeni, Nyatsini, Ekukhanyeni ja Lusitini * Nkwenw: Ebuseleni, Nhlalabantfu, Kagwebu, Kuphumleni, Hlobane ja Sigcineni * Sandleni: Bufaneni, Ngololweni, Tibondzeni, Nkhungwini, Mbelebeleni, Ka- Nzameya, Kontjingila, Enkalaneni, Kagasa ja Mphini * Shiselweni I: Dumenkungwini, Mabona, Mchinsweni, Mchinsweni ja Zikhotheni * Shiselweni II: Embheka, Mkhitsini, Mahlalini, Sikhotseni, Mphangisweni, Mbabala ja Makhwelela * Sigwe: Kankhomonye, Empini, Lulakeni ja Lindizwa * Somntongo: Mlindazwe, Phangweni, Ezindwenweni, Vimbizibuko, Maplotini ja Qomintaba * Zombodze: Ngwenyameni, Mampondweni, Bulekeni ja Zombodze == Kaupungit == * Nhlangano (hallinnollinen keskus) * Hlatikulu * Lavumisa == Lähteet == == Aiheesta muualla == Luokka:Swazimaan alueet
Leon Best

Leon Julian Best (s. ) on irlantilais-englantilainen jalkapalloilija, joka pelaa Englannin mestaruussarjan Blackburn Roversissa. Hän on pelipaikaltaan hyökkääjä. Bestin ammattilaisura alkoi Southamptonissa 2004. Hän edusti seuraa heinäkuuhun 2007 asti, mutta vietti ajan pääasiassa lainalla alempien sarjojen seuroissa. Kesällä 2007 Best siirtyi mestaruussarjan Coventry Cityyn. Helmikuussa 2010 hän siirtyi Newcastleen, joka nousi kauden päätteeksi Valioliigaan. Best edustaa Irlannin maajoukkuetta. Hän on pelannut urallaan 7 maaottelua. == Lähteet == * === Viitteet === Luokka:Englantilaiset jalkapalloilijat Luokka:Irlantilaiset jalkapalloilijat Luokka:Vuonna 1986 syntyneet Luokka:Elävät henkilöt
Flyleaf (albumi)

Flyleaf on teksasilaisen vaihtoehtorockyhtyeen, Flyleafin, ensimmäinen kokopitkä studioalbumi. Se julkaistiin 4. lokakuuta 2005 ja albumi nousi välittömästi Billboard 200-listalla 88:ksi. Albumin ensimmäinen single oli I'm So Sick, jota seurasi Fully Alive ja All Around Me. 30\. lokakuuta 2007 yhtye julkaisi albumin uudestaan CD/DVD versiona. Uusintajulkaisulla on alkuperäisen version kappaleiden lisäksi myös akustiset versiot muun muassa Cassie, Fully Alive ja I'm So Sick -kappaleista. DVD:llä on Flyleafin haastattelu sekä All Around Me, I'm So Sick ja Fully Alive -kappaleiden musiikkivideot. Lisäksi julkaisun mukana on ilmainen matkapuhelimen soittoääni sekä juliste. Uusintajulkaisua myytiin 13 000 kappaletta ensimmäisellä viikollaan ja yhtye nousi Billboard 200 -listalla sijalle 62. Toisella myyntiviikolla sitä myytiin vielä 10 100 kappaletta. ==Kappaleet== ===Alkuperäinen julkaisu=== #I'm So Sick – 3:00 #Fully Alive – 2:50/2:34 #Perfect – 2:53 #Cassie – 3:05 #Sorrow – 2:50 #I'm Sorry – 2:47 #All Around Me – 3:23 #Red Sam – 3:20 #There for You – 2:54 #Breathe Today – 2:44 #So I Thought – 4:50 ===Japanin julkaisu=== # * Tina – 2:34 ===Yhdysvaltain uusintajulkaisu=== # * Fully Alive (akustinen) – 2:41 #Red Sam (akustinen) – 3:11 #Cassie (akustinen) – 3:11 #I'm So Sick (akustinen) – 3:05 #All Around Me (akustinen) – 3:21 ===Ison-Britannian uusintajulkaisu=== #I'm So Sick – 2:55 #Fully Alive – 2:34 #Perfect – 2:48 #Cassie – 2:58 #Sorrow – 2:45 #I'm Sorry – 2:43 #All Around Me – 3:18 #Red Sam – 3:20 #There for You – 2:47 #Breathe Today – 2:29 #So I Thought – 4:50 #Fully Alive (akustinen) – 2:41 #All Around Me (akustinen) – 3:21 #Cassie (akustinen) – 3:11 == Arviot == * About.com: http://christianmusic.about.com/od/cdreviewsal/gr/grflyleafdebut.htm * Allmusic: http://www.allmusic.com/album/r794375 * Imperiumi: 6½/10 * Soundi: Flyleaf: Flyleaf Viitattu 8.11.2022. == Lähteet == Luokka:Vuoden 2005 esikoisalbumit Luokka:Yhdysvaltalaiset alternative metal -albumit Luokka:Yhdysvaltalaiset hard rock -albumit Luokka:Yhdysvaltalaiset nu metal -albumit Luokka:Yhdysvaltalaiset post-grunge-albumit
Kastanjakotingat

Kastanjakotingat (Doliornis) on kotingojen heimoon kuuluva varpuslintusuku. Kastanjakotingoihin kuuluu BirdLifen mukaan kaksi lajia. == Kastanjakotingoihin (Doliornis) kuuluvia lajeja == * Kastanjakotinga (Doliornis remseni) * Punaperäkotinga (Doliornis sclateri) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Doliornis *ZipcodeZoo: Doliornis Luokka:Kotingat
My Favorite Husband

My Favorite Husband oli yhdysvaltalainen tilannekomediasarja, jota esitettiin CBS:n radioverkossa 1948-1951.Jerry Haendiges Vintage Radio Logs: My Favorite Husband Sarjan televisioversiota CBS esitti 1953-1955.tv.com: My Favorite Husband Sarjan radioversion toisessa pääroolissa oli Lucille Ball, ja se toimi pohjana Ballin televisiosarjalle I Love Lucy.LucyLibrary: Lucille Ball on the Radio: My Favorite Husband Radiosarja perustui Isabel Scott Rorickin romaaniin Mr. and Mrs. Cugat.OTRCat: My Favorite Husband Lucille Ball esitti Liz Cugatia ja Richard Denning hänen aviomiestään George Cugatia. Piakkoin pariskunnan sukunimi muutettiin kuitenkin Cooperiksi, sekaannuksen välttämiseksi orkesterinjohtaja Xavier Cugatin kanssa.Entering The Mind's Eye: My Favorite Husband Gale Gordon esitti George Cooperin esimiestä Mr. Atterburya. Sarjan tuottaja oli Jess Oppenheimer ja käsikirjoituksesta vastasivat Madelyn Pugh Davis ja Bob Carroll, Jr. Oppenheimer ja käsikirjoittajat olivat myöhemmin luomassa vuonna 1951 alkanutta televisiosarjaa I Love Lucy.The Museum of Broadcast Communications: I Love Lucy My Favorite Husbandin televisioversiossa päärooleissa olivat Barry Nelson ja Joan Caulfield, joista jälkimmäinen korvattiin vuonna 1955 Vanessa Brownilla. ==Lähteet== ==Aiheesta muualla== *Radiosarjan jaksoja MP3-muodossa Luokka:Yhdysvaltalaiset radiokuunnelmat Luokka:Yhdysvaltalaiset televisiosarjat
Pontius Pilatuksen kirjeet

Pontius Pilatuksen kirjeet () on W. P. Crozierin vuonna 1928 Manchester Guardian -lehdelle kirjoittama uskonnollinen romaani Pontius Pilatuksen kirjeistä Senecalle Roomaan. Kirjan suomensi Aapeli Saarisalo 1938. == Lähteet == * Luokka:Brittiläiset romaanit Luokka:Kristilliset romaanit Luokka:Vuoden 1928 kirjat
Little Red Corvette

Little Red Corvette on Princen kappale vuodelta 1982. Se julkaistiin singlenä albumilta 1999, ja se oli Princen ensimmäinen top 10 -hitti Yhdysvaltain Billboard Hot 100 -singlelistalla, jolla se ylsi kuudennelle sijalle. ”Little Red Corvette” kertoo näennäisesti "pienestä punaisesta autosta", mutta sen sanoituksessa on paljon seksuaalisia viittauksia. Kappaleesta tehdystä musiikkivideosta tuli suosittu vähän aiemmin perustetulla Music Television -kanavalla. Kappaleen kitarasoolon on soittanut Dez Dickerson, ja muut kappaleen instrumenttiosuudet ovat Princen itsensä soittamia. Luokka:Vuoden 1982 kappaleet Luokka:Princen kappaleet
Korallikäärmeet

Korallikäärmeet (Micrurus) on myrkkytarhakäärmeiden suku. Siihen kuuluu yli 60 lajia. Useat vaarattomat käärmeet ilmeisesti jäljittelevät vaarallisten korallikäärmeiden väritystä, esimerkiksi monet kuningaskäärmeet (Lampropeltis).Herpetomania == Ulkonäkö ja koko == Korallikäärmeet ovat yleensä pieniä tai keskikokoisia käärmeitä, suurimmatkaan lajit eivät kasva edes kahden metrin mittaisiksi. Useimmat korallikäärmeet ovat väritykseltään räikeitä: tavallisin värikuviointi on puna-valko-musta poikittaisjuovitus. Kuviointi on varoitusväri. Korallikäärmeen pää ei erotu muusta ruumiista juuri lainkaan. Kaikki lajit ovat hoikkarakenteisia, poikkileikkaukseltaan soikeita. == Levinneisyys == Korallikäärmeitä tavataan uudessa maailmassa Yhdysvalloista Etelä-Amerikkaan. == Elintavat == Useimmat korallikäärmeet ovat liikkeellä öisin tai hämärässä, mutta Micrurus fulvius on päiväaktiivinen.Excitement at the vcompost bin Naturalist Newsletter of September 14, 2007 Ne saalistavat ravinnokseen erilaisia pieniä liskoja ja muita käärmeitä. Ne purevat ihmisiä erittäin harvoin: vaikka Brasiliassa tavataan 19 korallikäärmelajia, ne aiheuttavat alle prosentin käärmeenpuremista. Keski-Amerikassa niiden osuus on 2 % ja Yhdysvalloissa 3 % myrkkykäärmeenpurematapauksista.Bites by coral snakes in Campinas, southeastern Brazil == Lähteet == == Aiheesta muualla == *Animal Diversity Web *
Marjakotingat

Marjakotingat (Carpornis) on kotingojen heimoon kuuluva varpuslintusuku. Marjakotingoihin kuuluu BirdLifen mukaan kaksi lajia. == Marjakotingoihin (Carpornis) kuuluvia lajeja == * Keltamarjakotinga (Carpornis cucullata) * Vihermarjakotinga (Carpornis melanocephala) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Carpornis *ZipcodeZoo: Carpornis Luokka:Kotingat
Raimundo Pereira

Raimundo Pereira on guinea-bissaulainen poliitikko ja lakimies. Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)). Puolue voitti vuoden 2008 parlamenttivaalit ja Pereirasta tuli parlamentin puhemies. Kun maan presidentti João Bernardo Vieira surmattiin maaliskuussa 2009, Pereira nousi perustuslain mukaisesti tilapäiseksi presidentiksi. Guinea-Bissau president shot dead BBC Hän luopui vallasta presidentinvaalien jälkeen huhtikuussa 2009, mutta vaalit voittanut Malam Bacai Sanhá kuoli kesken kauden tammikuussa 2012 ja Pereira nousi jälleen tilapäiseksi presidentiksi. 12\. huhtikuuta 2012 maan armeija kaappasi vallan ja pidätti sekä Pereiran että entisen pääministerin, 29. päiväksi suunniteltujen presidentinvaalien gallupsuosikin, presidenttiehdokas Carlos Gomes Júniorin. == Lähteet == Luokka:Guinea-Bissaun presidentit Luokka:Syntymävuosi puuttuu Luokka:Elävät henkilöt
Harjakotingat

Harjakotingat (Rupicola) on kotingojen heimoon kuuluva varpuslintusuku. Harjakotingoihin kuuluu BirdLifen mukaan kaksi lajia. == Harjakotingoihin (Rupicola) kuuluvia lajeja == * Oranssiharjakotinga (Rupicola rupicola) * Tuliharjakotinga (Rupicola peruvianus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Rupicola Luokka:Kotingat
Great Bendin rautatieasema

Great Bendin rautatieasema on rautatieliikennepaikka Kansas and Oklahoma Railroadin hallinnoimalla tavaraliikenteen käytössä olevalla rataosalla Great Bendin kaupungissa Kansasissa, Yhdysvalloissa. Liikennepaikka on risteysasema, jossa rataosuus Hutchinsonista Garfieldiin risteää Great Bendin ja Scott Cityn välisen rataosan kanssa. Asemarakennuksen rakensi alun perin Atchison, Topeka and Santa Fe Railway, ja se valmistui 1911. Tiilirakenteinen asemarakennus on niin kutsuttu county seat depot, jollaisia rakennettiin piirikuntien keskuksiin. Vastaavanlaisia asemarakennuksia ovat muun muassa Cherryvalen asema Kansasissa sekä Plainview'n asema Texasissa. Nykyisin asemarakennus on Kansas and Oklahoma Railroadin omistuksessa, mutta käyttämättömänä ja ikkunat on laudoitettu umpeen. ==Lähteet== Luokka:Kansasin rautatieliikennepaikat
Tšernobylin ydinvoimalaitos

Tšernobylin ydinvoimalaitos (; ), viralliselta nimeltään Vladimir Iljitš Leninin ydinvoimalaitos, on Pohjois-Ukrainassa Kiovan alueella sijaitseva käytöstä poistettu ydinvoimalaitos. Sen rakentaminen aloitettiin vuonna 1970 ja se oli toiminnassa vuosina 1977–2000. Voimalaitoksen etäisyys Prypjatin kaupungista on kaksi kilometriä, Tšernobylin kaupungista 18 kilometriä, Valko- Venäjän rajasta 16 kilometriä ja Kiovasta 110 kilometriä. Voimalaitoksen ensimmäisessä reaktorissa tapahtui 9. syyskuuta 1982 onnettomuus, jossa yksi reaktorin polttoainekanavista ylikuumeni ja tuhoutui, henkilöstö altistui säteilylle ja radioaktiivisia aineita levisi ympäristöön joidenkin kilometrien etäisyydelle. Onnettomuudesta kerrottiin julkisesti vasta vuonna 1985. Reaktori korjattiin ja otettiin uudelleen käyttöön. 26\. huhtikuuta 1986 voimalan neljännessä reaktorissa tapahtui kaikkien aikojen vakavin ydinvoimalaonnettomuus epäonnistuneen kokeen seurauksena. Hyökättyään Ukrainaan 24. helmikuuta 2022 Venäjä valtasi alueen ja piti sitä hallussaan maaliskuun loppuun. IAEA:n pääjohtaja Rafael Grossi ilmoitti 26. huhtikuuta, että säteilytaso on onnettomuusalueella noussut Venäjän hyökkäyksen jälkeen epänormaaliksi.IAEA:n pääjohtaja: Säteilytaso Tšernobylin ydinvoimalan onnettomuusalueella on epänormaalilla tasolla Yle uutiset 26.4.2022. Viitattu 26.4.2022 == Reaktorit == Ydinvoimalaitoksessa on neljä suljettua reaktoria (Tšernobyl 1–4). Tämän lisäksi laitoksessa on kaksi keskeneräistä reaktoria (Tšernobyl 5–6), joiden rakentaminen keskeytettiin vuoden 1986 onnettomuuden vuoksi. Laitosyksikkö Tyyppi Netto- sähköteho Brutto- sähköteho Rakentaminen aloitettu Kytketty verkkoon Kaupallinen tuotanto Suljettu Tšernobyl 1 RBMK-1000 740 MW 800 MW 1.3.1970 26.9.1977 27.5.1978 30.11.1996 Tšernobyl 2 RBMK-1000 925 MW 1 000 MW 1.2.1973 21.12.1978 28.5.1979 11.10.1991, vaurioitui tulipalossa Tšernobyl 3 RBMK-1000 925 MW 1 000 MW 1.3.1976 3.12.1981 8.6.1982 15.12.2000 Tšernobyl 4 RBMK-1000 925 MW 1 000 MW 1.4.1979 22.12.1983 26.3.1984 26.4.1986, tuhoutui Tšernobylin ydinvoimalaonnettomuudessa Tšernobyl 5 RBMK-1000 950 MW 1 000 MW 1.1.1981 - - 1.1.1988, rakentaminen keskeytettiin Tšernobyl 6 RBMK-1000 950 MW 1 000 MW 1.1.1983 - - 1.1.1988, rakentaminen keskeytettiin == Uusi aurinkovoimala == Ydinvoimalan alueelle on rakenteilla aurinkovoimalaitos. Ensimmäiset paneelit on kytketty sähköverkkoon vuonna 2018. Alue sopii hyvin aurinkovoiman tuotantoon, koska saastumisen johdosta se on poissa muusta käytöstä hyvin pitkään ja ydinvoimalaitoksen jäljiltä infrastruktuuri sähkön välittämiseen on pitkälti olemassa. Aurinkovoimalaitoksesta on suunniteltu 1 000 megawatin kokoista. Maan hinta on erittäin halpaa suojavyöhykkeellä. == Lähteet == == Aiheesta muualla== * Ydinvoimalan sivusto Luokka:Ukrainan ydinvoimalat
Kimmo Kykkänen

Kimmo Kykkänen on suomalainen mäkihyppyvalmentaja. Hän on Lahden Hiihtoseuran mäkivalmentajahttp://www.lahdenhiihtoseura.fi/yhteystiedot.html ja Suomen Hiihtoliiton naisten mäkihyppyryhmän valmentaja. Kykkänen on myös ensimmäisen suomalaisen aikuisten arvokilpailuihin osallistuneen naismäkihyppääjän Julia Kykkäsen isäJulia Kykkänen Suomen Hiihtoliiton sivustolla . Kykkänen on lisäksi valmentanut muun muassa Toni Niemistä, Harri Ollia, Veli-Matti LindströmiäLindström Suomen Hiihtoliiton sivustolla ja Kalle KeituriaKeituri Suomen Hiihtoliiton sivustolla. ==Lähteet== Luokka:Suomalaiset mäkihyppyvalmentajat Luokka:Syntymävuosi puuttuu Luokka:Elävät henkilöt
Hypospadia

Hypospadia on virtsaputken kehityshäiriö, jossa virtsa-aukko (ostium urethrae externum) sijaitsee peniksen alapuolella (distaalisti). Huomattavaa on myös se, että esinahka (praeputium) on yleensä hieman ”kurttumainen” peniksen yläpuolella (dorsaalisti). Tila ei sikäli ole kovinkaan vaarallinen virtsankulun kannalta, koska virtsa-aukko ei varsinaisesti koskaan ulotu sulkijalihakseen ja täten aiheuta virtsankarkailua (inkontinenssi). Hypospadia ei sinänsä ole kovinkaan harvinainen, sillä arvioitu esiintyminen on noin keskiarvoltaan yksi 200 syntyneestä pojasta. Joskus hypospadian lisäksi tavataan myös muita urogenitaalialueen häiriöitä eli ”anomalioita”. Tila pyritään korjaamaan kirurgisella hoidolla siten, että virtsa-aukko pyritään siirtämään mahdollisimman lähelle terskan päätä. Useimmiten penis joudutaan myös suoristamaan, jotta virtsaaminen helpottuisi ja tämän lisäksi myös esteettinen ulkomuoto paranisi. == Lähteet == == Aiheesta muualla == *Tampereen yliopiston väitöskirja Martti Aho: Hypospadias: Factors Associated with Origin and Successful Treament of this Anomaly, 24.11.2006, Acta Electronica Universitatis Tamperensis 575, ISBN: 951-44-6789-2 *http://www.hypospadia.fi - Suomalainen hypospadian/epispadian vertaistukiryhmä verkossa. Luokka:Urologiset sairaudet
Halloween II (vuoden 2009 elokuva)

Halloween II (tunnetaan myös nimellä H2: Halloween 2) on Rob Zombien ohjaama kauhuelokuva vuodelta 2009. "30 Years of Terror" -konventissa vuonna 2008 Halloweenin tuottaja Malek Akkad vahvisti, että itsenäinen jatko-osa Rob Zombien Halloween-elokuvalle on valmistumassa. Elokuvan valmistus alkoi 23. helmikuuta 2009 Atlantassa, Georgian osavaltiossa Yhdysvalloissa, ja Dimension Films julkaisi elokuvan 28. elokuuta 2009. Tyler Mane on jälleen Michael Myersin roolissa ja Malcolm McDowell Tri. Loomisin roolissa. Michaelin sisarta Laurieta näyttelee Scout Taylor-Compton, ja Annieta vuoden 2007 elokuvasta tuttu Danielle Harris. == Juoni == Kaksi vuotta ensimmäisen osan tapahtumien jälkeen sarjamurhaaja Michael Myersin (Tyler Mane) ruumista ei mystisen onnettomuuden jälkeen olla löydetty, ja Myersin sisar Laurie Strode (Scout Taylor-Compton) on vanhempiensa murhien jälkeen muuttanut yhteen Annien (Danielle Harris) ja hänen isänsä, sheriffi Brackettin (Brad Dourif) kanssa. He asuvat rauhassa maalla Haddonfieldin lähellä olevilla pelloilla, ja Laurieta vainoavat yhä surulliset muistot kahden vuoden takaisesta halloweenista. Nyt on taas se aika vuodesta, ja Myers vaeltaa läpi maiden ja mantujen päästäkseen sisarensa luokse. == Näyttelijöitä == == Aiheesta muualla == === Arvostelut === * Luokka:Halloween-elokuvat Luokka:Vuoden 2009 yhdysvaltalaiset elokuvat Luokka:Rob Zombien ohjaamat elokuvat
Lexicon Audio Company

Lexicon Audio Company on vuonna 1971 perustettu yhdysvaltalainen audiolaitevalmistaja. Lexicon on osa Harman International Industries -konsernia, johon kuuluu useita tunnettuja audiovalmistajia, kuten AKG Acoustics ja JBL. Lexicon tunnetaan ennen kaikkea PA- ja studiokäyttöön tarkoitetuista digitaalisista kaikulaitteistaan. Sittemmin Lexicon on laajentanut valikoimaa ammattikäyttäjistä myös kuluttajapuolelle. Lexicon on kehittänyt muun muassa LOGIC 7-nimisen tilaäänialgoritmin, jota käytetään useissa kotiteatterilaitteistoissa. Luokka:Yhdysvaltalaiset elektroniikkayhtiöt
Aleksanteri III (Skotlanti)

pienoiskuva|Aleksanteri III:n kruunajaiset. Myöhäiskeskiaikaisen käsikirjoituksen kuvitusta. Aleksanteri III (1241–1286, vanhalla gaelin kielellä Alaxandair mac Alaxandair) oli Skotlannin keskiaikainen kuningas. Hän nousi valtaan seitsemänvuotiaana 1249, isänsä Aleksanteri II:n kuoltua. Aleksanteri vihittiin Englannin Henrik III:n tyttären Margaretin kanssa vuonna 1251. Henrik vaati nuoren vävynsä valtakuntaa hallintaansa, mutta turhaan. Täysi-ikäiseksi tultuaan Aleksanteri jatkoi isänsä aloittamaa Skotlannin vallan vakiinnuttamista Ulko-Hebrideillä ja muilla läntisillä saarilla. Hän torjui menestyksekkääsi norjalaisten hyökkäyksiä. Hänelle kehittyi hyvät välit lankonsa, Englannin kuninkaan Edvard I:n kanssa. Aleksanteri kuoli tapaturmaisesti vuonna 1286 pudottuaan hevosen selästä Fifessä, lähellä Edinburghia. Koska kaikki Aleksanterin kolme lasta olivat kuolleet jo aiemmin, hänen seuraajakseen nousi Margaret, hänen tyttärentyttärensä. Margaret ei kuitenkaan koskaan tullut Norjasta Skotlantiin, joten maa joutui sijaishallitsijoiden käsiin. == Lähteet == == Aiheesta muualla == * MSN Encarta * Undiscovered Scotland: The Ultimate Online Guide Luokka:Skotlannin hallitsijat Luokka:Vuonna 1241 syntyneet Luokka:Vuonna 1286 kuolleet
Superorganismi

Superorganismi on organismi, joka koostuu monista osaorganismeista, yleensä eläinten sosiaalinen yksikkö, jossa työ on jaettu. James Lovelockin Gaia- hypoteesiGaia: A New Look at Life on Earth, James Lovelock, Oxford University Press, 1979 ja kirjailijoitten James Hutton, Vladimir Vernadsky ja Guy Murchie työt sisältävät ajatuksen biosfääristä superorganismina. Systeemiteoria tukee tätä ajatusta ja kompleksisen systeemin dynamiikkaa. ==Katso myös== * Gaia- hypoteesi * Kollektiivinen älykkyys * Kybernetiikka * Maa * Organismi * Symbioosi ==Lähteet== == Kirjallisuutta == * Jürgen Tautz, Helga R. Heilmann: The Buzz about Bees - Biology of a Superorganism, 284 sivua : Springer-Verlag 2008. ISBN 978-3-540-78727-3 * Bert Hölldobler, E.O. Wilson: "The Superorganism: The Beauty, Elegance, and Strangeness of Insect Societies", 576 sivua : W.W. Norton, 2008. ISBN 978-0393067040 ==Aiheesta muualla== *People Are Human-Bacteria Hybrid, Wired Magazine, October 11, 2004 * Tiede.fi, 5.6.2006: Sirkkaparvi on superorganismi * NPR.org, The Secret Society Of Superorganisms *
M/S Voyager of the Seas

M/S Voyager of the Seas on Royal Caribbean International -varustamon omistama vuonna 1999 Suomessa valmistunut Voyager-luokan risteilyalus. Se oli maailman suurin matkustaja-alus vuoteen 2002 asti. Alus tekee risteilyjä Karibialla. == Rakentaminen == Alus tilattiin Kvaerner Masa Yardsin telakalta Turusta. Sen köli laskettiin 31. maaliskuuta 19987seasvessels.com telakkanumerolla 1344 ja alus laskettiin vesille 27. marraskuuta 1998. Se aloitti koeajot 29. kesäkuuta 1999 ja alus luovutettiin 29. lokakuuta Bahamalle Nassauhun rekisteröidylle Royal Caribbean Cruise Linelle. Alus kastettiin Voyager of the Seaksi sen saavuttua Miamiin 19. marraskuuta.faktaomfartyg.se Aluksen koneisto on dieselsähköinen. Siinä kuusi Wärtsilän 13 300 kilowatin 12V46C-dieselgeneraattoria (11 kV AC) on kytketty kolmeen 14 000 kilowatin sähkömoottoriin, jotka pyörittävät kahta akselia 140 kierrosta minuutissa. == Käyttöhistoria == Alus teki neitsytmatkansa 21. marraskuuta 1999 ja kuukauden lopulla se aloitti risteilyt Miamista Karibianmerelle. == Varustelu == * Vihkikappeli * Täysimittainen koripallokenttä * Kiipeilyseinä * Luistinrata * 9-reikäinen miniatyyrigolfrata * Golfsimulaattoreita * Kuntoilukeskus ja kylpylä * Teatteri * Kirjasto * Royal Promenade * Kolmikerroksinen ravintola == Lähteet == == Aiheesta muualla == Luokka:Risteilyalukset Luokka:Royal Caribbean International Luokka:Masa Yardsin valmistamat alukset
Aleksanteri II (Skotlanti)

thumb|Aleksanteri II:n sinetti Aleksanteri II (1198–1249, Alasdair mac Uilleim) oli Skotlannin kuningas. Hän nousi valtaan 16-vuotiaana vuonna 1214. Jo vuosina 1215 ja 1216 hän tukahdutti klaanien kapinoita ja otti Argyllin kunnolla kuningashuoneen hallintaan. Aleksanteri vihittiin Englannin Henrik III:n sisaren Joanin kanssa vuonna 1221. Joanin kuoltua 1238 Aleksanteri otti toisen vaimon, Marie de Coycyn. Avioliitto sai englantilaiset pelkäämään että Ranska ja Skotlanti liittoutuvan heitä vastaan. Marie synnytti kruununperijän Aleksanteri III:n. Aleksanteri ja lankonsa Henrik III taistelivat raja- alueiden hallinnasta useaan otteeseen. Muutoin Aleksanteri keskittyi Skotlannin vallan lujittamiseen läntisillä saarilla, missä Norjalla oli edelleen vahva asema. == Lähteet == Luokka:Skotlannin hallitsijat Luokka:Vuonna 1198 syntyneet Luokka:Vuonna 1249 kuolleet
Internet-kulttuuri

Internet-kulttuuri on Internetissä esiintyvää kulttuuria. == Tutkimus == Internet-kulttuurin tutkijoita ja teoreetikkoja ovat muun muassa Donna Haraway, Sadie Plant, Manuel De Landa, Bruce Sterling, Hendrik Speck, Kevin Kelly, Wolfgang Schirmacher, Victor J.Vitanza, Gregory Ulmer, Charles D. Laughlin ja Jean Baudrillard. Heidän työnsä käsittelee tietokoneyhteisöjä. ==Katso myös== * Suomalainen internetkulttuuri * Meemi ==Kirjallisuutta== * N. Katherine Hayles (1999),"How We Became Posthuman: Virtual Bodies in Cybernetics, Literature and Informatics", Chicago University Press, Chicago, IL * Donna Haraway (1991),"Simians, Cyborgs and Women: The Reinvention of Nature", Routledge, New York, NY * Donna Haraway (1997),"Modest_Witness@Second_Millennium.FemaleMan©Meets_OncoMouse™", Routledge, New York, NY * Sherry Turkle (1997),"Life on the Screen: Identity in the Age of the Internet", Simon & Schuster Inc, New York, NY == Aiheesta muualla == * (retrieved February 4th 2009) * (retrieved February 4th 2009) * Resource Centre for Cyberculture Studies * Defining Cyberculture by Jakub Macek * Voices in My Head - MindVox: The Overture by Patrick Kroupa * A place where Cyberculture is a topic of research and thought * Cyberpunk Project: Cyberculture, Technoculture, Future Culture * Roger Clarke's 'Encouraging Cyberculture' * Virtual Innervation (wikigroup): Futureweb Thoughts and Projections *
Bežetskin piiri

Bežetskin piiri () on paikallinen itsehallintoalue Tverin alueen koillisosassa Venäjällä. Vuonna 1927 perustetun piirin pinta-ala on 2 810 neliökilometriä. Asukkaita on 37 200 henkeä (vuonna 2009). Piirin hallinnollinen keskus on Bežetskin kaupunki. Lisäksi siihen kuuluu 13 maalaiskuntaa: * Borok Suležski (ven. Борок Сулежский) * Filippkovo (ven. Филиппково) * Fraljovo (ven. Фралёво) * Gorodištši (ven. Городищи) * Laptiha (ven. Лаптиха) * Mihailova Gora (ven. Михайлова Гора) * Morkiny Gory (ven. Моркины Горы) * Poretšje (ven. Poretšje) * Šiškovo (ven. Шишково; keskuspaikka Konstantinovo, ven. Константиново) * Sukromny (ven. Сукромны) * Vasjukovo (ven. Васюково) * Žitištši (ven. Житищи) * Zoby (ven. Зобы) Seutu on tunnettua pellavan viljelyaluetta. Sen kautta kulkee Sonkovon ja Bologojen välinen rautatie sekä Tveristä pohjoiseen johtava maantie. ==Lähteet== ==Aiheesta muualla== * Bežetskin piirin sivusto * Bežetskin piiri Tverin alue -tietosanakirjassa *
Jääkiekon nuorten maailmanmestaruuskilpailut 2004

Jääkiekon nuorten maailmanmestaruuskilpailut 2004 pelattiin 26. joulukuuta 2003–5. tammikuuta 2004 Suomessa Hämeenlinnassa ja Helsingissä. Mestaruuden voitti ensimmäisen kerran Yhdysvallat, joka voitti loppuottelussa Kanadan loppulukemin 4–3. Pronssia sai kisaisäntä Suomi, joka voitti Tšekin pronssiottelussa maalein 2–1. ==Katsojaluvut== Kilpailuun odotettiin 100 000 katsojaa. Lippuja myytiin ennakkoon noin 50 000\. Paikalle saapui turisteja Yhdysvalloista ja Kanadasta, jossa nuorten kisoja arvostettiin enemmän kuin aikuisten. Paikalle tuli lisäksi NHL-scoutteja 30 seurasta katsomaan, ovatko jo NHL:ään varatut pelaajat kehittyneet. Scoutteja oli noin 150. Lopulta kisoista tuli suuri yleisömenestys, paikalla kävi noin 115 000 katsojaa. Helsingissä kisoja seurasi noin 80 000 katsojaa ja Hämeenlinnassa 36 000. ==Valinta== Suomi valittiin isäntämaaksi vuonna 2002.MTV3: Nuorten MM-kisat 2004 Suomeen Suomen jääkiekkoliitto valitsi kisapaikat tarjouskilpailun perusteella. == Otteluareenat == Helsinki Hämeenlinna Helsingin jäähalli Kapasiteetti: 8 200 Ritarihalli Kapasiteetti: 5 360 Helsingin jäähalli ==Alkusarja== ===A-lohko=== Joukkue O V T H TM PM P 4 4 0 0 21 4 8 4 2 1 1 9 7 5 4 2 1 1 11 10 5 4 1 0 3 13 10 2 4 0 0 4 1 24 0 Ottelujen alkamisajat paikallisia aikoja. ===B-lohko=== Joukkue O V T H TM PM P 4 4 0 0 25 4 8 4 3 0 1 19 6 6 4 2 0 2 14 9 4 4 1 0 3 14 11 2 4 0 0 4 1 43 0 Ottelujen alkamisajat paikallisia aikoja. ==Putoamissarja== Joukkue O V T H TM PM P 3 3 0 0 15 3 6 3 2 0 1 20 6 4 3 0 1 2 4 15 1 3 0 1 2 2 17 1 ==Pudotuspelit== Ottelujen alkamisajat paikallisia aikoja. === Puolivälierät === === Välierät === === Sijoituspeli 5. sijasta === === Pronssiottelu === === Loppuottelu === == Lopputulokset == Sija Joukkue 4\. 5\. 6\. 7\. 8\. 9\. 10\. ==Palkinnot== ===IIHF:n valitsemat turnauksen parhaat pelaajat=== *Paras maalivahti: Al Montoya *Paras puolustaja: Sami Lepistö *Paras hyökkääjä: Zach Parise === Turnauksen tähdistökentällinen === *Maalivahti: Al Montoya *Puolustajat: Dion Phaneuf, Sami Lepistö *Hyökkääjät: Zach Parise, Valtteri Filppula, Jeff Carter *Arvokkain pelaaja: Zach Parise ==Lähteet== * Kisat IIHF:n sivuilla * TSN:n artikkeli turnauksesta * Turnaus Hockey Canadan sivuilla * Passionhockey.com: IIHF U20 2004 * Hockeyarchives: IIHF U20 2004 * Turnaus IIHF:n tulospalvelussa === Viitteet === 2004 Luokka:Vuoden 2004 jääkiekko Luokka:Suomen jääkiekko Luokka:Helsingin urheilutapahtumat Luokka:Hämeenlinnan urheilutapahtumat
Volgar

Volgar-urheilupalatsi on urheiluareena Toljattin kaupungissa Venäjällä. Halli sijaitsee aivan Volgan rannalla. Hallin rakennustyöt alkoivat maansiirtotöillä jo vuonna 1969, mutta halli valmistui vasta 1975. Urheilupalatsissa on kaksi osaa. Eteläisessä osassa on virkistymis- ja urheilutilat. Pohjoisessa osassa 5 000 paikkainen musiikkisali. Sali voidaan muuttaa 2 900 paikkaiseksi jäähalliksi. Volgar-urheilupalatsi toimii sekä KHL-liigassa aiemmin pelanneen nykyisen VHL-jääkiekkoseura HK Lada Toljattin että sen farmiseuran Ladjan kotihallina. Kaupunkiin on rakenteilla uusi Lada-arena, jonka on määrä korvata Volgar vuonna 2013. Luokka:Venäjän jäähallit
Vilhelm Leijona

Vilhelm Leijona (1143–1214, Uilliam Garm) oli Skotlannin kuningas. Hän hallitsi maata 1165–1214 eli pitempään kuin kukaan ennen vuoden 1603 valtioliittoa. Hän oli vahva kuningas, jonka valtakautta varjosti vain pakkomielle saada Northumberland Englannilta. Vuonna 1173 Englannin kuninkaan Henrik II:n kolme poikaa nousi kapinaan isäänsä vastaan, ja lupaus Northumberlandista sai Vilhelmin liittymään kapinallisten puolelle. Vilhelm joutui vangiksi ja englantilaiset valloittivat osia Skotlannista. Hän vapautui allekoirjoittamalla Falaisen sopimuksen, joka antoi Englannille rahaa, valtaa ja kaksi linnaa, Stirlingin ja Edinburghin. Henrik II:n seuraaja Rikhard I Leijonamieli tarvitsi noustuaan valtaan vuonna 1189 rahaa kolmanteen ristiretkeen, joten Vilhelm saattoi ostaa Skotlannin vapaaksi Falaisen sopimuksesta 10 000 markalla.Undiscovered Scotland: The Ultimate Online Guide Vuonna 1188 Vilhelm sai paavin allekirjoittamaan bullan, joka julisti, että Skotlannin kirkko on suoraan Rooman alainen, ja näin suojasi sen Englannin arkkipiispojen vaatimuksilta.1911 Encyclopedia == Lähteet == Luokka:Skotlannin hallitsijat Luokka:1140-luvulla syntyneet Luokka:Vuonna 1214 kuolleet
Vyšni Volotšokin piiri

Vyšni Volotšokin piiri () on paikallinen itsehallintoalue Tverin alueen pohjoisosassa Venäjällä. Vuonna 1929 perustetun piirin pinta-ala on 3 389 neliökilometriä. Asukkaita on 26 200 henkeä (vuonna 2009). Piirin hallinnollinen keskus on Vyšni Volotšokin kaupunki, joka ei kuulu sen yhteyteen, vaan muodostaa erillisen kaupunkipiirikunnan. Vyšni Volotšokin piiriin kuuluu Krasnomaiskin taajama ja 14 maalaiskuntaa: * Borisovski (ven. Борисовский) * Djatlovo (ven. Дятлово) * Gornjak (ven. Горняк) * Holoholenka (ven. Холохоленка) * Jesenovitši (ven. Есеновичи) * Knjaštšiny (ven. Княщины) * Kolomno (ven. Коломно) * Lužnikovo (ven. Лужниково) * Ovsištše (ven. Овсище, karjalaksi Ovsišša) * Sadovyi (ven. Садовый) * Solnetšnyi (ven. Солнечный) * Soroki (ven. Сороки) * Terelesovski (ven. Терелесовский) * Zelenogorski (ven. Зеленогорский) Piirin kautta kulkee Moskovan ja Pietarin välinen päärata sekä M10-valtatie. Suurimmat joet ovat Tsna, Msta ja Tvertsa. Länsiosa (Ovsištšen ja Djatlovon kunnat) on vanhaa tverinkarjalaisten asuinaluetta. Karjalaisasutusta on ollut myös entisessä Jesenovitšin piirissä, joka liitettiin Vyšni Volotšokin piiriin vuonna 1958. Vuonna 1989 karjalaisia oli 776 henkeä. ==Katso myös== *Borisovski-Hotilovon lentotukikohta ==Lähteet== ==Aiheesta muualla== * Vyšni Volotšokin piirin sivusto * Vyšni Volotšokin piiri Tverin alue -tietosanakirjassa Luokka:Tverin alueen piirit
Krasnyi Holmin piiri

Krasnyi Holmin piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 1 496 neliökilometriä. Asukkaita on 12 700 henkeä (vuonna 2009). Piirin hallinnollinen keskus on Krasnyi Holmin kaupunki. Lisäksi siihen kuuluu 9 maalaiskuntaa: * Barbino (ven. Барбино) * Bolšoje Ragozino (ven. Большое Рагозино) * Glebeni (ven. Глебени) * Lihatšovo (ven. Лихачёво) * Martynovo (ven. Мартыново, karjalaksi Popofka eli Martinova) * Nivy (ven. Нивы) * Uljanino (ven. Ульянино) * Utehovo (ven. Утехово) * Vysokuša (ven. Высокуша) Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Eri puolilla piiriä on vanhoja tverinkarjalaisia kyliä. ==Lähteet== ==Aiheesta muualla== * Krasnyi Holmin piirin sivusto * Krasnyi Holmin piiri Tverin alue- tietosanakirjassa *
Molokovon piiri

Molokovon piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 1 180 neliökilometriä. Asukkaita on 5 600 henkeä (vuonna 2009). Piirin hallinnollinen keskus on Molokovon taajama. Lisäksi siihen kuuluu 5 maalaiskuntaa: * Ahmatovo (ven. Ахматово) * Deledino (ven. Деледино) * Molokovon maalaiskunta * Obrosovo (ven. Обросово) * Tšerkasovo (ven. Черкасово) Seudulla on muutamia vanhoja tverinkarjalaisia kyliä. Vuonna 1926 silloisessa Molokovon kunnassa asui 1 564 karjalaista, jotka muodostivat 3,7 % koko väestöstä. ==Lähteet== ==Aiheesta muualla== * Molokovon piirin sivusto * Molokovon piiri Tverin alue -tietosanakirjassa *
Talin siirtolapuutarha

Talin siirtolapuutarha sijaitsee Helsingissä Pitäjänmäellä. Siirtolapuutarha perustettiin vuonna 1936 ja palstoja siellä on 241. Vuonna 1993 Museovirasto luetteloi Talin siirtolapuutarhan valtakunnallisesti merkittäväksi rakennetuksi kulttuuriympäristöksi. Kaupungin yleiskaavassa 2002 alue on merkitty kulttuurihistoriallisesti, rakennustaiteellisesti ja maisemakulttuurin kannalta merkittäväksi virkistysalueeksi. Helsingin kaupunki vuokrasi siirtolapuutarhan vuonna 1997 Talin siirtolapuutarhayhdistys ry:lle kolmeksikymmeneksi vuodeksi.Historia. Talin siirtolapuutarha. Viitattu 1.2.2018. Siirtolapuutarhan pääportti Pitäjänmäentien puolella on avoinna kaikille kesäkautena. Palstat ovat kuitenkin jäsenten yksityisaluetta ja kaikki palstalla olevat kasvit, marjapensaat sekä hedelmäpuut viljelijöiden henkilökohtaista omaisuutta. Aluetta hallinnoi Tali Siirtolapuutarhayhdistys ry. Yhdistys vuokraa palstat jäsenilleen ja vuokraaja voi siirtää vuokrasopimuksen edelleen. Vuokrasopimuksen voi tehdä vain Helsingissä vakituisesti asuva henkilö. Palstoista maksetaan vuosittain maanvuokra Helsingin kaupungille sekä jäsenmaksu ja erilaisia hoito- ja kulutusmaksuja yhdistykselle. Yhdistys järjestää vuosittain yleisölle avoimia tapahtumia, joista juhannusjuhla lavatansseineen ja kokkoineen on perinteisin. Satotilanteen mukaan yhdistys järjestää myös marja- ja omenamarkkinat, jossa myydään siirtolapuutarhassa luonnonmukaisesti kasvatettua satoa. ==Lähteet== == Aiheesta muualla == *Talin siirtolapuutarhayhdistyksen kotisivut Luokka:Helsingin siirtolapuutarhat Luokka:Pitäjänmäki Luokka:Valtakunnallisesti merkittävät rakennetut kulttuuriympäristöt Suomessa
Molokovo

Molokovo () on kaupunkimainen taajama Tverin alueella Venäjällä. Se sijaitsee 203 kilometriä Tveristä koilliseen Krasnyi Holmin ja Sandovon välisen maantien varrella. Taajama on Molokovon piirin keskus. Asukkaita on 2 300 henkeä (vuonna 2009). Molokovon kylä mainitaan ensimmäisen kerran vuonna 1568. 1600-luvun alussa sen hävittivät puolalaiset ja liettualaiset maahantunkeutujat. 1700-luvun lopulla kylä oli huomattava kauppapaikka. Vuonna 1881 siellä tapahtui suuri talonpoikaiskapina. Kaupunkimaisen taajaman statuksen Molokovo sai vuonna 1928. Nykyään siellä on puunjalostus- ja elintarviketeollisuutta. ==Lähteet== ==Aiheesta muualla== * Molokovo Tverin alue -tietosanakirjassa * Molokovon piirin sivusto Luokka:Molokovon piiri Luokka:Tverin alueen kaupunkimaiset taajamat
Lappi (etunimi)

Lappi on harvinainen suomalainen miehen etunimi. Ymmärrettävästi sen vaikuttimena on ollut Lapin romantiikka, mutta se on toisaalta muoto Alfred- nimestä, josta on myös muunnos Alappi.Kustaa Vilkuna: Etunimet, artikkeli Lappi Vaikka Lapin romantiikka on joitakuita innoittanut antamaan tämän nimen on se toistaiseksi jäänyt hyvin harvinaiseksi. Etunimi lisättiin suomalaiseen nimipäiväkalenteriin vuonna 1929, mutta se poistettiin kalenterista 1949 sen harvinaisuuden takia. Digi- ja väestötietoviraston mukaan nimi oli annettu marraskuuhun 2024 mennessä alle 35 ihmiselle. ==Lähteet== Luokka:Etunimet
Nikola Peković

Nikola Peković (mont. Никола Пековић; s. 3. tammikuuta 1986 Bijelo Polje Montenegro) on montenegrolainen koripalloilija. == Ura == Peković aloitti koripallouransa KK Budućnost Podgorican juniorijoukkueissa. Sieltä hän siirtyi KK Atlakseen, jossa hän pelasi vuoteen 2005 saakka. KK Atlaksesta Peković siirtyi KK Partizaniin, jossa hän pelasi kolme kautta. Vuonna 2008 hänet valittiin NBA:n varaustilaisuudessa Minnesota Timberwolvesiin varausnumerolla 31, mutta kaudeksi 2008–2009 hän siirtyi Panathinaikosiin kolmen vuoden sopimuksella. Seuran paidassa Peković voitti Euroliigan-mestaruuden, sekä kaksi Kreikan mestaruutta. Pelattuaan seurassa kaksi kautta hän siirtyi vihdoin Minnesotaan. Vuodesta 2014 nilkkavaivat haittasivat pahasti hänen pelaamistaan ja hänen ottelumääränsä jäivät vähäisiksi. == Saavutukset == * Serbian mestaruus: 2006, 2007, 2008 * Adrianmeren liigan mestaruus: 2007, 2008 * Serbian Cupin voitto: 2008 * Adrianmeren liigan Final Fourin MVP: 2008 * Kreikan Cupin voitto: 2009 * Kreikan mestaruus: 2009, 2010 * Euroliiga: 2009 * All Euroleague Second Team: 2008 == Lähteet == == Aiheesta muualla == *Euroliigan pelaajaprofiili Luokka:Montenegrolaiset koripalloilijat Luokka:Vuonna 1986 syntyneet Luokka:Elävät henkilöt
Sonkovon piiri

Sonkovon piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 970 neliökilometriä. Asukkaita on 9 000 henkeä (vuonna 2009). Piirin hallinnollinen keskus on Sonkovon taajama. Lisäksi siihen kuuluu 7 maalaiskuntaa: * Beljanitsy (ven. Беляницы) * Gladyševo (ven. Гладышево, karjalaksi Gluadišši) * Gorka (ven. Горка) * Grigorkovo (ven. Григорково) * Koi (ven. Кой) * Petrovskoje (ven. Петровское) * Pištšalkino (ven. Пищалкино) Seudun kautta kulkevat Sonkovossa risteytyvät Moskovan ja Pietarin sekä Rybinskin ja Bologojen väliset rautatiet. Maatalous on keskittynyt maidontuotantoon ja pellavanviljelyyn. Gladyševon ja Gorkan kunnissa on vanhaa tverinkarjalaista asutusta. Vuonna 1926 silloisessa Sonkovon kunnassa asui 1 021 karjalaista, jotka muodostivat 4,7 % koko väestöstä. ==Lähteet== ==Aiheesta muualla== * Sonkovon piirin sivusto * Sonkovon piiri Tverin alue -tietosanakirjassa *
Tukaani (täsmennyssivu)

Tukaani voi tarkoittaa: *tukaanien heimoon kuuluvaa lintua *Tukaanin tähtikuviota *Tukaani-käyttöjärjestelmää *Tukaani-drinkkiä
Sonkovo

Sonkovo () on kaupunkimainen taajama Tverin alueella Venäjällä. Se sijaitsee Kamenkajoen rannalla 161 kilometriä Tveristä koilliseen. Taajama on Sonkovon piirin keskus. Siellä on Moskovan ja Pietarin sekä Rybinskin ja Bologojen välisten rautateiden risteysasema. Asukkaita on 4 100 henkeä (vuonna 2009). Paikkakunta on syntynyt vuonna 1870 perustetun Savelinon asemaan yhteyteen. Vuonna 1903 asema nimettiin Sonkovoksi ja vuonna 1927 sen asutus sai kaupunkimaisen taajaman statuksen. Nykyään siellä on rautatieliikennettä palvelevia yrityksiä, pellavanjalostuslaitos, leipomo ym. ==Lähteet== ==Aiheesta muualla== * Sonkovo Tverin alue -tietosanakirjassa * Sonkovon piirin sivusto Luokka:Sonkovon piiri Luokka:Tverin alueen kaupunkimaiset taajamat
Malcolm IV

Malcolm IV (1141–1165) oli Skotlannin kuningas. Hän nousi isoisänsä David I:n seuraajaksi 12-vuotiaana vuonna 1153, kun hänen isänsä oli kuollut vuotta aiemmin. Malcolm oli hauras ja hurskas, ja hän jäi jatkuvasti alakynteen, kun Englannin Henrik II sekaantui Skotlannin asioihin. Malcolm oli luvannut isoisälleen puolustaa oikeuksiaan Pohjois-Englannin kiistanalaisiin alueisiin, mutta Henrik pakotti hänet allekirjoittamaan Chesterin sopimuksen, jolla suurin osa niistä taattiin Englannille.Undiscovered Scotland: The Ultimate Online Guide == Lähteet == Luokka:Skotlannin hallitsijat Luokka:Vuonna 1141 syntyneet Luokka:Vuonna 1165 kuolleet
Diamonds and Pearls (albumi)

Diamonds and Pearls on Princen albumi vuodelta 1991. Se oli Princen ensimmäinen yhteistyö The New Power Generation -yhtyeen kanssa ja tuotti hitit Cream, Diamonds and Pearls ja Get Off. Albumi sisältää myös kantaanottavan kappaleen Money Don't Matter 2 Night. == Kappalelista == Kaikki sävellykset ja sanat Prince ja the New Power Generation paitsi missä erikseen mainittu. == Lähteet == == Aiheesta muualla == * * Prince's Diamonds and Pearls: An oral history BBC Luokka:Princen albumit Luokka:Vuoden 1991 albumit
Diamonds and Pearls (kappale)

Diamonds and Pearls on Princen hitti vuodelta 1991. Se julkaistiin singlenä samannimiseltä albumilta ja siitä on tullut yksi Princen suosituimpia kappaleita. Diamonds and Pearls on tunnettu rakkauslaulu, jonka Prince duetoi Rosie Gainesin kanssa. Kappaleen pianoriffimelodia on erittäin tunnettu. Singlejulkaisuna sävelmä ylsi aikanaan USA:n listan sijalle 3. Albumin suurimmaksi hitiksi nousi Princen viimeinen Yhdysvaltain ykköshitti, Cream. Luokka:Princen kappaleet Luokka:Vuoden 1991 kappaleet
Tutti Frutti (yhtye)

Tutti Frutti ("Tutti Frutti -tytöt") oli suomalainen 1990-luvun alussa toiminut elektronista musiikkia esittänyt viisihenkinen naisista koostuva musiikkiprojekti, jonka takana olivat muun muassa muusikot Ressu Redford ja Turkka Mali. Projektin taustalla oli vuonna 1991 suomalaisen kaapelitelevisiokanavan PTV:n esittämä saksalainen eroottinen visailuohjelma Tutti Frutti, jonka myötä Suomen eri kaupunkien yökerhoissa kiersi Tutti Frutti -niminen showryhmä. Jokaisesta kaupungista valittiin yksi tai kaksi tyttöä Suomen omaan Tutti Frutti -ryhmään. Vuonna 1992 tanssiryhmä julkaisi ensimmäisen ja ainoaksi jääneen albuminsa Tutti Frutti Finnlevyn julkaisemana. ==Lähteet== Luokka:Suomalaiset elektronisen musiikin yhtyeet Luokka:Suomalaiset tanssiryhmät Luokka:Vuoden 1992 musiikki
Mens Sana Basket

Mens Sana Basket eli Montepaschi Siena on italialainen koripalloseura. Seuran pääsponsori on sienalainen pankki Monte dei Paschi di Siena. == Historia == Emäseura Polisportiva Mens Sana perustettiin jo vuonna 1871, mutta koripallojaosto pelasi ensimmäistä kertaa koripalloa Italian divisioonissa vasta vuonna 1973. Seura pelasi ensimmäisen kerran Euroliigaa kaudella 2002–2003. Samana vuonna se eteni Euroliigan välieriin. Sen jälkeen seura on voittanut kaiken kaikkiaan seitsemän Italian mestaruutta vuosina 2004, 2007, 2008, 2009, 2010, 2011 ja 2012. Vuosina 2009, 2010, 2011 ja 2012 joukkue voitti tuplamestaruuden, kun se voitti Italian mestaruuden lisäksi Italian cupin. Italian Supercupin mestaruuden Montepaschi Siena on voittanut kuusi kertaa vuosina 2004, 2007, 2008, 2009, 2010 ja 2011. == Mestaruudet == * Italian mestaruus (7): 2004, 2007, 2008, 2009, 2010, 2011, 2012 * Italian Supercup (6): 2004, 2007, 2008, 2009, 2010, 2011 * Italian cup (5): 2009, 2010, 2011, 2012, 2013 * Saporta Cup (1): 2002 == Aiheesta muualla == * Virallinen kotisivu * Siena Euroliigan sivuilla Luokka:Italialaiset koripalloseurat Luokka:Siena
Edgar (Skotlanti)

Edgar (1074–1107) oli Skotlannin kuningas. Hän syrjäytti edeltäjänsä Edmundin ja Donaldin, eli setänsä ja veljensä, Englannin kuninkaan Vilhelm Punaisen tuella ja alistui samalla Englannin vasalliksi. Setänsä Donaldin hän sokaisi ja heitti tyrmään, veli Edmund sai vetäytyä loppuelämäkseen luostariin. Edgar kuoli naimattomana ja lapsettomana, ja hänen seuraajakseen nousi veli Aleksanteri.Undiscovered Scotland: The Ultimate Online Guide == Lähteet == Luokka:Skotlannin hallitsijat Luokka:Vuonna 1074 syntyneet Luokka:Vuonna 1107 kuolleet
Jäähdytys

Jäähdytys tarkoittaa lämpöenergian siirtämistä säteilyn, johtumisen, konvektion tai haihtumisen avulla. Jäähdytystä käytetään runsaasti esimerkiksi rakennusten ilmanvaihdon yhteydessä, jolloin helteelläkin tilojen lämpötila voidaan pitää miellyttävänä. Myös elektroniikassa jäähdytys on merkittävä toiminto, sillä jäähdyttämällä komponentteja, esimerkiksi mikroprosessoreja, niiden kellotaajuutta eli nopeutta voidaan nostaa. Jäähdytys liittyy myös esimerkiksi polttomoottoreiden toimintaan; jäähdytyksen avulla varmistetaan moottorin turvallinen käyntilämpötila. ==Jäähdytysmenetelmiä== Jäähdytystapoja on useita. Yksinkertaisin on ilmajäähdytys, jolloin jäähdytyskohteesta siirretään lämpöä ympäröivään ilmaan. Nopeuttamalla ilmavirtausta ilmajäähdytyksen teho paranee, toisaalta myös esimerkiksi erilaiset kohteeseen kiinnitetyt metallirivastot lisäävät jäähdyttävää pintaa, ja näin ollen myös jäähdytystehoa. Ilmajäähdytys on yleinen esimerkiksi tietokoneissa ja muussa elektronisten laitteiden jäähdytyksessä. Nestejäähdytyksessä lämpöä siirretään kohdetta ympäröivään nesteeseen. Nesteen ilmaa suurempi lämmönjohtavuus parantaa jäähdytystehoa. Esimerkiksi ydinvoimaloiden polttoainesauvat ovat kiertovesialtaassa, jolloin ne ovat tehokkaasti jäähdytettyjä. Rakennusten ilmanvaihdossa ja esimerkiksi kylmäkoneissa käytetään jäähdytyksessä hyväksi sähköllä toimivaa lämpöpumppua, jonka avulla saadaan laitteissa kierrätettävän ilman, kaasun tai nesteen lämpötila laskemaan alle ympäristön lämpötilan. Kylmä ilma tai neste jäähdyttää kohdetta tehokkaasti. Muun muassa sisämaassa sijaitsevia ydinvoimaloita sekä kuumia jätevesiä jäähdytetään haihduttamalla vettä ympäröivään ilmaan. Luokka:Elektroniikka Luokka:Rakennuksen ilmastointijärjestelmät Luokka:Polttomoottorit Luokka:Kylmätekniikka Luokka:Seulonnan keskeiset artikkelit